Imperium Kushan marupakan imperium nang didiriakan suku Kushan pas abad ka-1 SM nang wilayahnya mambantang matan Sungai Sindhu ka Laut Aral. Wilayahnya mancakup sapalihan Iran, sapalih dairah nagara-nagara etnis Turki di Asia Tangah, sabukuan Afghanistan wan Pakistan, lawan sapalih wilayah India wayah ini. Imperium ngini banyak manyarap pangaruh Yunani matan wilayahnya nang dahulu marupakan paninggalan Alexander Agung, pangaruh Hindu dan Buddha matan wilayah nang ditaklukakannya lawan jua mandapat pangaruh budaya imperium lain nang parak kaya Imperium Persia wan Imperium Tiongkok. Imperium Kushan didiriakan ulih suku Kushan nang maanut Buddhisme, jadinya banyak panyabar agama Buddha nang datang matan India singgah ka Imperium Kushan.